Държавен вестник, бр. 84, 2011 г., стр. 25

БРОЙ  84	
Д Ъ Р Ж А В Е Н  В Е С Т Н И К 	
СТР.  25  
(3) В случай че нередовностите не бъдат 
отстранени в срока по ал. 2, преписката се 
прекратява с резолюция на изпълнителния 
директор на АУЕР, за което заявителят се 
уведомява.   
Чл. 6. (1) Агенцията може да извършва 
проверки за съответствието на заявените данни 
и обстоятелства и представените документи 
по преписката служебно, както и да извършва 
проверки на място.
(2) При осъществяване на дейността по ал. 1 
държавните органи, енергийните предприятия, 
търговците с енергия и длъжностните лица са 
длъжни да оказват необходимото съдействие 
на АУЕР.
Чл. 7. В случаите, когато подаденото за­
явление за издаване на гаранция за произход 
отговаря на изискванията на тази наредба, 
изпълнителният директор на АУЕР се про­
изнася със заповед и гаранциите се издават 
чрез вписване в регистъра по чл. 14 в 30-дне­
вен срок от постъпване на заявлението или 
от отстраняване на нередовностите по него.
Чл. 8. (1) Една гаранция за произход се 
издава за стандартно количество от 1 MWh 
енергия от възобновяеми източници, произ­
ведена през календарен месец. 
(2) Когато произведената енергия от 
възобновяеми източници е в количество, 
по-малко от това, за което може да бъде 
издадена гаранция за произход, това количе­
ство се прибавя към енергията, произведена 
през първия следващ календарен месец на 
производство и се посочва в заявлението по 
чл. 4 за произведено в месеца, в който бъде 
достигнато производство на 1 MWh енергия 
от възобновяеми източници.
(3) Когато заявената за произведена енергия 
от възобновяеми източници е в количество, 
по-голямо от това, за което може да бъде 
издадена гаранция за произход, остатъкът 
се прибавя към енергията, произведена през 
първия следващ календарен месец на произ­
водство и се посочва в заявлението по чл. 4 
за произведено в месеца, в който бъде дос­
тигнато производство на 1 MWh енергия от 
възобновяеми източници.
(4) За всеки 1 MWh произведена енергия 
може да бъде издавана само една гаранция 
за произход.
(5) Гаранцията за произход важи за срок 
от 12 календарни месеца след месеца, в който 
е произведена съответната единица енергия, 
за която се издава гаранцията.
(6) За всяка гаранция за произход в регис­
търа се вписва следната информация:
1. данните по чл. 4, ал. 5, т. 1 за произво­
дителя и идентификационен номер на произ­
водителя в регистъра;
2. възобновяемият източник, използван за 
производство на енергията;
3. началната и крайната дата на производ­
ство на енергията от възобновяеми източници;
4. вид на произведената енергия;
5. наименование, местоположение, вид и 
обща инсталирана мощност на енергийния 
обект, където енергията е била произведена;
6. използвани схеми за подпомагане;
7. дата на въвеждане на енергийния обект 
в експлоатация;
8. дата и място на издаване на гаранцията;
9. уникален идентификационен номер на 
гаранцията;
10. период на валидност на гаранцията;
11. купувач на енергията, за която е изда­
дена гаранция за произход.
Чл. 9. (1) Електрическата енергия от 
възобновяеми източници се изкупува от об­
ществения доставчик, съответно крайните 
снабдители.  
(2) Цената, определена от ДКЕВР в съответ­
ствие с чл. 31 ЗЕВИ, на електрическата енергия 
по ал. 1 се дължи от датата на прехвърляне 
на гаранцията за произход на обществения 
доставчик, съответно крайните снабдители.
(3) Условията и редът за изкупуване и 
извършване на плащанията, включително в 
случаите на систематични или значителни 
отклонения между количествата, за които 
са издадени гаранции за произход, и количе­
ствата, за които са извършени плащанията по 
ал. 1, се уреждат с договорите за изкупуване 
на енергията.
Чл. 10. (1) Изпълнителният директор на 
АУЕР със заповед отказва издаване на гаран­
ция за произход при:
1. непълнота, неточност или недостоверност 
на предоставените от производителя данни 
и документи;
2. несъответствие с нормативните изисква­
ния за определяне на количеството енергия 
като произведено от възобновяеми източници.
(2) Заповедта за отказ може да бъде оспо­
рена по административен ред пред министъра 
на икономиката, енергетиката и туризма в 
14-дневен срок от съобщаването є на заин­
тересованото лице.
(3) При оспорването по ал. 2 се прилага 
Административнопроцесуалният кодекс. 
Чл. 11. (1) Заявления за вписване на прех­
върляне на гаранции за произход се подават 
от страна по сделката за покупко-продажба 
на енергията, за производството на която е 
издадена гаранцията. 
(2) Към заявлението се прилагат документи, 
удостоверяващи сделката.
(3) Заявлението може да се подаде и по 
електронен път при условията и по реда на 
Закона за електронния документ и електрон­
ния подпис. В този случай документите към 
заявлението, които не са в електронен вид, 
се представят по реда на ал. 2.